साननो गोनां बाथ्रा दि, 1 लाख 40 रोजानिबो बांसिन भटार थानाय चापागुरि बियाबआव जायनो बर’ नङै भटारफोरनि गोसोखौ जै खालामनो हागोन बेनो देरहानो हागोन बादिखौ नुनो मोनदों। मानोना बियाबनि सिङाव थानाय माखासे ओनसोलफोराव थांनाय 17 बोसोरनि जाख्ल’नायनि सायाव माखासे दोलोफोरा बि.पि.एफ. अजद होनायखौ गोहोम गोग्लैनानै थानायखौ नुनो मोनदों। लोगोसे इउ.पि.पि.एल. दोलोनि बिजाथि इउ.जि. ब्रह्मखौबो जायगानि नङैलाय माखासे भटार रायजो राजाफोरा गोजोननाय मोनैखौ फोरमायथिनाय नुनो मोनदों। गुबुन फारसेथिं रायइजर दलनि बिजाथि सुजन दासआ थांनाय समफोराव बर’नि हेंथायै माखासे मावफारि लाबोनाय बिथिंखौ नायनानै दिनैनि समाव बिथांनि राखान्थिया माबे लामाजों थांगोन बेनि रोखा फोरमायथिनि सायाव भटार रायजो राजाफोरा गोनो गोथो साननानै थानाखौबो नुनो मोनदों।